Jan 31,2016
దేశ మార్కెట్లోకి షెవర్లే క్రూజ్‌ 2016
న్యూఢిల్లీ: ప్రముఖ ఆటోమొబైల్‌ కంపెనీ జనరల్‌ మోటార్స్‌ భారత మార్కెట్లోకి 'షెవర్లే క్రూజ్‌ 2016' ను విడుదల చేసింది. శనివారం ఈ కారును ఆవిష్కరించింది. అరుదైన వ్యూ కెమేరా, పొగ మంచులో వెళ్లేప్పుడు వాడేందుకు ప్రొజెక్టర్‌ లైట్స్‌, ఏడు అంగుళాల తాకే తెర, వాయిస్‌ ఆధారిత నియంత్రణ, ఇంటర్నెట్‌ రేడియో తదితర ఆకర్షణీయ ఫీచర్లు దీనిలో ఉన్నాయని జీఎం ప్రెసిడెంట్‌ కహెర్‌ కాజెమ్‌ పేర్కొన్నారు. ఎగ్జిక్యూటివ్‌ సీడన్‌లలో క్రూజ్‌ కొత్త ఫీచర్లతో రూపొందిందని చెప్పారు. శక్తివంతమైన డీజిల్‌ ఇంజన్‌తో దీన్ని తయారుచేశామన్నారు. న్యూఢిల్లీ ఎక్స్‌షోరూం వద్ద ఈ వాహన ధర రూ.14.68 లక్షల నుంచి రూ.17.81 లక్షలుగా నిర్ణయించింది.
మీ స్నేహితులకు రికమెండ్ చెయ్యండి